**Lisa 5**

**üürilepingule nr KPJ-4/2023-114**

|  |  |
| --- | --- |
| **HOONE SISEKORRAEESKIRI** | |
| **Aadress:** | Kalevi tn 1, Tartu |
| **Registriosa nr:** | 296303 |
| **Katastritunnus:** | 79507:065:0002 |
| **Hoone nimetus:** | Tartu Kohtumaja |
| **Ehitisregistri kood:** | 104045147 |
| **Üürileandja:** | Riigi Kinnisvara AS |

SISUKORD

[1. ÜLDSÄTTED 2](#_Toc460252971)

[2. VALVEKORRALDUS JA POSTI LIIKUMINE 2](#_Toc460252972)

[3. HOONE JA KINNISTU INFOTAHVLID, REKLAAM 2](#_Toc460252973)

[4. PARKIMISE KORRALDUS 3](#_Toc460252974)

[5. ÜHISKASUTATAVATE RUUMIDE KASUTUSKORD 3](#_Toc460252975)

[6. KÄITUMINE OHUOLUKORDADES 3](#_Toc460252976)

[7. KÄITUMINE PUUDUSTE, RIKETE, AVARIIDE, TURVAINTSIDENTIDE KORRAL 4](#_Toc460252977)

[8. SISEKLIIMA JA TEHNOSÜSTEEMIDE HOOLDUS 4](#_Toc460252978)

[9. HEAKORD HOONES JA TERRITOORIUMIL 5](#_Toc460252979)

[10. SUITSETAMINE HOONES JA TERRITOORIUMIL 6](#_Toc460252980)

[11. KESKKONNASÄÄSTLIKU KÄITUMISE PÕHIMÕTTED 6](#_Toc460252981)

[SISEKORRAEESKIRJA LISAD 7](#_Toc460252982)

# ÜLDSÄTTED

|  |  |
| --- | --- |
| Eesmärk | Ühtsete normide ja käitumisreeglite kehtestamine hoone kasutajatele. Sisekorraeeskiri on hoone üürilepingu lahutamatu lisa. |
| Kehtivus | Eeskiri kehtib kõigi juriidiliste ja füüsiliste isikute suhtes, kes hoonet kasutavad. Hoone üürnikel on kohustus tutvustada hoone sisekorraeeskirja ja selle lisasid oma töötajatele ning nõuda normidest kinni pidamist. Hoone üürnikud peavad tagama, et ka nende külalised lähtuvad kehtivatest eeskirjadest. |
| Tekkivate küsimuste lahendamine | Lepingulistes küsimustes toimub lahendamine üürilepingu alusel määratud kontaktisikute kaudu.  Rikete, avariide ja puuduste korral palume pöörduda RKAS-i klienditoe poole E-R kell 8:00 – 17:00, tel (+372) 605 0000, [klienditugi@rkas.ee](mailto:klienditugi@rkas.ee) või keskkonnas Works.rkas.ee. |

# VALVEKORRALDUS JA POSTI LIIKUMINE

|  |  |
| --- | --- |
| Lahtiolekuajad klientidele | Reguleerib üürnik.  Lahtiolekuaeg kohtuhoone külastajatele E-R 8.30-17.00. |
| Lahtiolekuajad töötajatele | Reguleerib üürnik.  Lahtiolekuaeg töötajatele 24/7 (läbipääsukaardiga). |
| Tehniline valve | Hoones on tehniline valve.  Hoone võetakse valvest maha kell 7.00 ja hoone valvestub alates kell 21.00.  Juhul, kui hoone valvestamine ei toimu automaatselt, tagab üürnik objekti valvestamise. |
| Mehitatud valve | Hoones on mehitatud valve 8.00-17.00.  Mehitatud valve teostab turvakontrolli. |
| Käitumine häire korral | Turvafirmale on kontaktisikuks ja objekti sõidab kontrollima üürniku poolne selleks volitatud isik (juhul kui objektil on mitu valveala, siis vastava ala volitatud isik). Üürnik esitab volitatud isikute nimed enne teenuse algust. Valehäire korral helistada volitatud isikule. Valeväljakutse hüvitab valehäire põhjustanud isik. |
| Läbipääsuvahendite haldamine | Kaarte, võtmeid väljastab, võtab vastu ja peab nende üle arvestust **üürnik.** |
| Posti liikumine | Reguleerib üürnik. Mehitatud valve olemasolul **võib turvatöötaja** ametialase posti vastu võtta. Töötajate tellitud isiklikke pakke turvatöötaja vastu ei võta. |

# HOONE JA KINNISTU INFOTAHVLID, REKLAAM

|  |  |
| --- | --- |
| Välireklaam | Üürnikel puudub õigus iseseisvalt paigaldada hoone välisseinale mistahes reklaame, teateid, kuulutusi. Kõik hoone välisseinal ja kinnistul paiknevad infoteated ja reklaamid (v.a teated infotahvlitel) tuleb eelnevalt üürileandjaga kooskõlastada. |
| Majajuht | Majajuhi olemasolul korraldab info kaasajastamise ja muutmise üürileandja. Üürniku kohustus on anda infot vajalike muudatuste kohta. |
| Hoone infotahvel | Olemasolu tagab üürileandja. Info kaasajastamise ja muutmise korraldab üürnik. |
| Muud sildid | Ainukasutuses üüripinnal korraldab info (sh ruumide viidad ja sildid) kaasajastamise ja muutmise üürnik. |

# PARKIMISE KORRALDUS

|  |  |
| --- | --- |
| Parkimine ja parkimiskorraldus | Üürnikul on õigus kasutada parkimiskohti vastavalt üürilepingus kokku lepitule. Parkimisel tuleb järgida tähistatud parkimiskorraldust. Töötajatele mõeldud parkla asub hoone taga (sissepääs Lille tn poolt kiirvoldikväravast). Sissepääs parklasse on auto numbrituvastuse alusel või läbipääsukaardiga. Töötajatel on lubatud kasutada alumist parklat vastavalt parkimiskorraldusele (eeldab pikaajalise loa olemasolu). Töötajatel on lubatud kasutada hoone klientidele/külastajatele mõeldud parkimiskohti, kuid sel juhul tuleb parkimine uuesti registreerida kohtuhoone fuajees olevas parkimisautomaadis (max 3h).  Kohtuhoone alumises parklas E-R kell 17.00-01.00 ja L-P 24/7 parkimist registreerima ei pea ja parkla on avatud kõikidele linnakodanikele. |
| Parkla asukoht | Hoonel on kaks parklat. Täpsem parkimiskorraldus vt eelmist punkti. |
| Elektriauto laadimispunkt | Hoone taga parklas asub üks elektriauto laadimispunkt. Laadimine on ainult ametiautodele. Parkimiskoht on vastavalt tähistatud. |
| Jalg- ja tõukerataste parkimine | Jalg- ja tõukerattaid võib parkida üksnes selleks ette nähtud kohtadele. |

# ÜHISKASUTATAVATE RUUMIDE KASUTUSKORD

|  |  |
| --- | --- |
| Ühiskasutuses ruumid | Kõik hoone kasutajad on kohustatud kasutama ühiskasutatavaid alasid nende otstarbest lähtuvalt ja vältima kasutamist või kasutada laskmist muul eesmärgil.  Kui ruumid on ainukasutuses, siis lähtuda samuti eelkirjeldatud kasutuskorrast. |

# KÄITUMINE OHUOLUKORDADES

|  |  |
| --- | --- |
| Kaardistatud ohuolukorrad | Loetelu tuvastatud ohuolukordadest on toodud sisekorraeeskirja Lisas nr 1 „Objekti riskikaart ja ohuolukordades tegutsemise juhised“. |
| Tegutsemine ohuolukordades | Teavita viivitamatult Häirekeskust telefonil 112 ning seejärel hoone haldurit või RKAS-i kliendituge E-R kell 8:00 – 17:00, tel (+372) 605 0000. |
| Teadlikkus tegutsemisel tulekahju korral | Üürileandja on seaduses nõutud objektidel kohustatud koostama ja üürnikule üle andma tulekahju korral tegutsemise plaani koos evakuatsiooniskeemidega.  Üürnik on kohustatud kõigile töötajatele tutvustama tulekahju korral tegutsemise plaani ja evakuatsiooniskeeme ning üürileandja nõudmisel esitama dokumendiga tutvunute allkirjadega nimekirja.  Üürnik on kohustatud määrama hoones tuleohutuse ja evakuatsiooni eest vastutavad isikud ning ATS keskuse igapäevase vaatleja. Vaatleja täidab oma kohustusi üksnes tööajal.  Üürnik ja üürileandja (sh üürileandja lepingupartnerid) on kohustatud rakendama tulekahju tekkimist vältivaid meetmeid ning hoiduma tegevusest, mis võib põhjustada tulekahju. Lahtise tule kasutamine hoones on keelatud.  Üürnik on kohustatud kirjendama ATS-süsteemi päevikus tulekahjuteadete osa. Ülejäänud päeviku täitmise kohustus on üürileandjal.  Üürnik ja üürileandja (sh üürileandja lepingupartnerid) on kohustatud tagama evakuatsiooniteede nõuetekohase vabana hoidmise. Üürnikul on kohustus teostada pidevat kontrolli tema valduses olevate ruumide ja seadmete kasutamise ohutuse ja nõuetekohasuse üle. |
| Tulekustutus-vahendid | Üürileandja on kohustatud tagama ehitises nõutavate tuleohutuspaigaldiste (paigaldised, mis on mõeldud tulekahju avastamiseks, tule ja suitsu piiramiseks, evakueerumiseks ja päästemeeskondade ohutuse tagamiseks ning esmased tulekustutusvahendid) olemasolu ja korrasoleku.  Üürnik on kohustatud rakendama tulekahju leviku takistamiseks ja tulekahju kustutamiseks esmaseid meetmeid ning tagama töötajatele tuleohutuspaigaldiste ja päästevahendite kasutamisoskuse. |
| Teoreetiline tulekahjuõppus | Üürnik on kohustatud korraldama töötajale enne tööle asumist või töö vahetamist töökohale ja ametile vastava tuleohutusalase juhendamise. Üürileandja on kohustatud läbi viima iga-aastase evakuatsiooni- ja tulekahjuõppuse teoreetilise koolituse kui antud kohustus tuleneb seadusest. Üürnik on kohustatud üürileandja nõudmisel esitama juhendamise ja teoreetilise koolituse dokumentatsiooni ja osalejate allkirjadega nimekirja.  Üürniku tellimusel võib üürileandja eraldi kokkuleppe alusel korraldada teoreetilise õppuse. |
| Praktiline tulekahjuõppus | Üürileandja on kohustatud läbi viima iga-aastase evakuatsiooni- ja tulekahjuõppuse praktilise osa hoonetes, kus kohustus tuleneb seadusest. Üürnik on kohustatud osalema iga-aastasel evakuatsiooni- ja tulekahjuõppuse praktilisel osal.  Üürileandja on kohustatud koostama ja esitama enesekontrolli tuleohutusaruande Päästeametile hoonetes, kus kohustus tuleneb seadusest.  Üürnik on kohustatud esitama üürileandjale hoone kasutamisega ja kasutajaga seotud informatsiooni, mis on vajalik enesekontrolli aruande koostamiseks. |

# KÄITUMINE PUUDUSTE, RIKETE, AVARIIDE, TURVAINTSIDENTIDE KORRAL

|  |  |
| --- | --- |
| Info edastamine | RKAS klienditoele E-R kell 8:00 – 17:00, tel (+372) 605 0000, e-post [klienditugi@rkas.ee](mailto:klienditugi@rkas.ee) või keskkonnas Works.rkas.ee.  Teade peab sisaldama järgmist infot:   * Hoone aadress * Probleemi täpne asukoht (nt: korrus ja kabineti number) * Probleemi kirjeldus * Teavitaja nimi ja kontakt   Väljaspool tööaega on esmaseks kontaktisikuks hoone haldur. Kui telefon ei vasta, siis palume kontakteeruda **sisekorraeeskirja** **Lisas nr 2 „Avariide ja mittevastavuste likvideerimise kord“** toodud töövõtja kontaktisikutega. |
| Avariide likvideerimine väljaspool tööaega | Avarii korral väljaspool tööaega tagab juurdepääsu hoonele üürniku esindaja. |
| Teavitamise kohustus | Üürnikul on kohustus rikkest, avariist ja keskkonnaintsidendist[[1]](#footnote-2) teavitada üürileandjat viivitamatult sellest teada saamisel, puudusest on kohustus teavitada 24 h jooksul. |
| Turvaintsidendist teavitamine | Poolel on kohustus turvaintsidendist[[2]](#footnote-3) teavitada teist poolt viivitamatult sellest teada saamisel. Üürnikul on kohustus teavitada objekti kinnisvarahaldurit Üürnikul on kohustus teavitada objekti kinnisvarahaldurit, kes edastab vajadusel teavituse üürileandja infoturbejuhile. |

# SISEKLIIMA JA TEHNOSÜSTEEMIDE HOOLDUS

|  |  |
| --- | --- |
| Sisekliima | Sisekliima vastab hoone ehitamise või rekonstrueerimise hetkel kehtinud standarditele.  Kütteperioodi ruumiõhutemperatuur ei ole madalam kui 21°C (kui välisõhk ei ole madalam kui -22°C).  Jahutusseadmetega hoones jahutusperioodil ruumitemperatuur ei ole kõrgem kui 25°C (kui välisõhk ei ole kõrgem kui 27°C).  Hoones puuduvad õhuniisutusseadmed. Talvetingimustes nädala keskmine õhuniiskus jääb tavaliselt vahemikku 25-45%, suvetingimustes 30-70%. Õhu niiskus muutub loomulikul teel vastavalt aastaajale.  Hoones on sundventilatsioon. Sundventilatsiooniga hoones tagab Üürileandja projekteerimisjärgse õhuvahetuse. Üürnikul on keelatud ventilatsiooniavasid iseseisvalt reguleerida, esemeid ava ette, külgedele või torude sisse paigutada. |
| Tehnosüsteemide hooldus, ümberehitus | Tehnosüsteemide hooldust korraldab üürileandja. Üürnikul ei ole üürileandja nõusolekuta õigust siseneda tehnoruumi (va haldusspetsialist) ja reguleerida või seadistada tehnosüsteeme, mis ei ole otseselt ette nähtud reguleerimiseks või seadistamiseks üürnikule ega teha muid toiminguid, mis mõjutavad või võivad ebamõistlikult mõjutada üüripinna energiakulu suurenemist või tehnosüsteemide korrasolekut. Reguleerimise vajadusest tuleb teavitada RKASi kliendituge.  Eelnimetatud keeldu ei kohaldata juhul, kui üürniku tehnoruumidesse sisenemise vajadus on tingitud avariist ja üürnik täidab lepingu punkti st, kasutuskorrast või üürilepingust tulenevat kohustust või kui sisenemine on muul moel vajalikult põhjendatud. Põhjendatud vajaduseks ei loeta üürniku soovi iseseisvalt reguleerida või seadistada tehnosüsteeme.  Kommunikatsioonide ja süsteemide ümberehitamine võib toimuda ainult üürileandja loal ja vajaliku dokumentatsiooni olemasolul. |
| Piirangud hoolduse läbiviimisel | Hooldustöid tuleb teostada hoone üürnikku võimalikult vähe häirival viisil.  Hoonesse sisenemisel teavitab hooldaja saabumisest üürnikku, kelle üüripinda konkreetne hooldus puudutab, tutvustab ennast ja selgitab milliseid hooldustöid teeb. Hooldustööde valmimisel teavitab lahkumisel üürnikku.  Üürileandja esitab üürniku soovil alltöövõtjate kontaktid. Müra tekitavad ja üürniku igapäevast tööd segavad tööd tuleb üürnikuga kooskõlastada.  Üürnik teostab hoonet teenindavale personalile taustakontrolli. Objektil viibimine on lubatud, kui kohtu ja prokuratuuri taustakontrollid on positiivse vastusega. |
| Tehnosüsteemide ekspluatatsioon | Kanalisatsiooni ei ole lubatud valada söövitavaid, ummistavaid vedelikke, toidujäätmeid. Kanalisatsiooni ei ole lubatud visata mittelahustuvaid pabertooteid (nt paberkäterätikud) ja hügieenisidemeid.  Lahtikäivate suitsueemaldusakende- ja luukide avamine on keelatud. Suitsueemaldusakende ette asjade ladustamine on keelatud. Suitsueemaldusakende ees olevate kardina stopperite eemaldamine on keelatud.  Mehaanilise sissepuhke- ja väljatõmbeventilatsiooni korral tuleb vältida akende avamist.  Hoone elektrienergia tarbijad peavad jääma lubatud tarbimisvõimsuste piiridesse, seega täiendavate küttekehade jt suure võimsusega tarbimisallikate kasutamine võib toimuda üürileandja loal. |

# HEAKORD HOONES JA TERRITOORIUMIL

|  |  |
| --- | --- |
| Üldreeglid | Jäätmekorraldus järgib kohaliku omavalitsuse kehtivaid prügiveoeeskirju.  Kõigil hoone kasutajatel on kohustus järgida head tava, käituda heaperemehelikult, hoida puhtust siseruumides ja territooriumil ning mitte kahjustada tahtlikult üürileandja vara. |
| Piirangud heakorra osutamisel | Üürileandja esitab üürniku soovil alltöövõtjate kontaktid. Müra tekitavad ja üürniku igapäevast tööd segavad tööd tuleb üürnikuga kooskõlastada.  Üürnik teostab hoonet teenindavale personalile taustakontrolli. Objektil viibimine on lubatud, kui kohtu ja prokuratuuri taustakontrollid on positiivse vastusega. |
| Jäätmete kogumine (hoidmine) | Jäätmed kogutakse ainult selleks ettenähtud kohtades.  Prügikastidesse ja nende juurde on keelatud panna suuregabariidilisi esemeid, keskkonnale ohtlikke jäätmeid (nende äravedu toimub eraldi kokkuleppe alusel üürileandjaga). |
| Riigilipu heiskamine | Hoonel on majalipp ning lipu olemasolu ja puhtuse tagab üürileandja. Lipp heisatakse vastavalt kehtivatele õigusaktidele. Leinapäeval korraldab üürileandja lippude heiskamise poolde masti. Kui hoonel puudub lipumast, siis seotakse lipu külge leinalint. |
| Muude lippude heiskamine | Muude lippude heiskamine peab olema üürileandjaga kooskõlastatud. Heiskamist korraldab üürileandja vaid juhul, kui selles on üürilepingus kokku lepitud. Lipu olemasolu ja puhtuse tagab üürnik, v.a juhul kui üürilepingus on teisiti kokku lepitud. |

# SUITSETAMINE HOONES JA TERRITOORIUMIL

|  |  |
| --- | --- |
| Suitsetamise lubamine | Suitsetamine (sh ka e-sigaret) on hoones rangelt keelatud. Suitsetamine on lubatud üksnes selleks ette nähtud ruumi(de)s.  Suitsuruum hoones puudub. Välisterritooriumil tohib suitsetada hoones eemal. |

# KESKKONNASÄÄSTLIKU KÄITUMISE PÕHIMÕTTED

|  |  |
| --- | --- |
| **Elektrienergia** | Elektrienergia säästmiseks tuleb töötajatel ja hoonet teenindavatel isikutel tööruumist lahkudes kustutada töökoha valgustus (kus võimalik).  Konditsioneeri olemasolul vältida olukorda, kus konditsioneer töötab ja aken on avatud. Tööruumist lahkudes võimalusel konditsioneer välja lülitada. Energia kokkuhoiu eesmärgil on soovitav arvutid tööpäeva lõpus välja lülitada või seadistada nii, et oleks tagatud arvutite puhkerežiim. Selline käitumine aitab suveperioodil vähendada ka hoone jahutamise vajadust. Energiasäästu põhimõtted kehtivad üürileandjale ja üürnikule, kes vastutavad enda ja nende alltöövõtjate säästliku energiatarbimise eest. |
| **Energia küttele** | Kütteperioodil tuleb vältida olukorda, kus aken on pikalt avatud. |
| **Tarbevesi** | Vett tuleb kasutada säästlikult. |
| Jäätmed | Tekkivaid jäätmeid tuleb sorteerida vastavalt sisekorraeeskirja lisale nr 3 „Jäätmete sorteerimise juhend“.  Ohtlikud ja muud erilahendusi vajavad jäätmed (patareid, akud, kemikaalid, ravimid) tuleb viia spetsiaalsesse kogumiskohta. |
| **Paber** | Paberkäterättide ja wc-paberi olemasolu tagab üürileandja. Paberit tuleb kasutada säästlikult. |

# SISEKORRAEESKIRJA LISAD

1. Objekti riskikaart ja ohuolukordades tegutsemise juhised
2. Avariide ja mittevastavuste likvideerimise kord
3. Jäätmete sorteerimise juhend

1. Juhtum, mille tulemusena on inimese tervisele ja/ või keskkonnale tekkinud kahju. Näiteks pinnasereostus, veeavarii, üleujutus, kukkumine libeduse tõttu nii hoones kui ka välisterritooriumil, tekitatakse tahtlikku kahju keskkonnale jms. [↑](#footnote-ref-2)
2. Turvaintsident on sündmus või sündmused, millega kaasneb andmete või muude infovarade käideldavuse, tervikluse või konfidentsiaalsuse kadu või tekib oluline oht andmete käideldavuse, tervikluse või konfidentsiaalsuse kao tekkeks. [↑](#footnote-ref-3)